JohanHeinsen/ENO huggingface dataset:
Lolland-Falsters Stifts-Tidende, 1839-10-04
Paa Møen har der efter Dagen dannet sig et Selskab til Haveculturens Fremme, hvilket agter at træde i Forbindelse med det i Kjøbenhavn værende Selskab. Vi kunne ikke andet end ønske at Beboerne her paa Øen ville følge det saaledes givne Exempel, da det er unægteligt, at om end Havedyrkningen her kan maale sig med de fleste andre af Danmarks Provindser, har den dog endnu ikke opnaaet den Udstrækning som i andre Lande. Med flere af de kjøbenhavnske Blade foregaaer der i denne Tid endeel Forandringer; saaledes vil Fædrelandet udkomme, 2 Gange og den Frisindede, 3 Gange om Ugen. Kjøbenhavns Morgenblad og Følgebladet til Dagen Søndagen skifte begge Redacteurer, i det nemlig Skoemagermester Siesby overtager Redactionen af det førstnævnte Blad og den berlingske Avis's Redacteur, Grosserer Nathanson, paatager sig at redigere det sidstnævnte.
Lolland-Falsters Stifts-Tidende, 1839-10-04
Om den Førstnævnte hedder det i den Frisindede: at han sikkerligen vil være istand til fyldestgiørende at løse den vanskelige Opgave, at knytte et Blad med æstethisk Tendents saa nær til Tiden og dens Fordringer, som muligt. Man kan ikke nægte at der saaledes er stillet den nye Redacteur et meget gunstigt Horoscop, til Tiden maa man overlade at vise om det er sanddrue.
Lolland-Falsters Stifts-Tidende, 1839-10-04
Man begynder i Rom at frygte for, at Thorvaldsen ikke meere vil vende tilbage dertil. Et Brev, der findes i Augsb. Allg. Zeit, yttrer sig iblandt andet i følgende Ord om det Savn, Jtalien og Konstens Stad føler ved denne Mesters Fraværelse og flere af hans Konstværkers Bortgang fra deres første Hjem: "Det synes nu næsten vist, at Thorvaldsen ikke mere vender tilbage. Fædrenelandet har baaret Seiren over Konstens Fødeland. Thorvaldsen vil vel ingensinde forlade Danmark paa længere Tid, men han vil endnu ofte mindes Rom, hvor saa mange levende bevare Erindringen om Konstneren, Vennen, Læreren. Man troer, at til næste Foraar, maaskee endnu tidligere, ville den store Konstners Arbeider, der endnu findes her, føres herfra paa danske Skibe. Trods den rige Skat af Antiker, hvorover Rom glæder sig, ville Konstnerne og Konstens Venner smertelig savne den nyere Sculpturs Mesterværker.
Lolland-Falsters Stifts-Tidende, 1839-10-04
Vore unge Malere have ikke været heldige ved den stedfundne Concurs for Kunstacademiets Priis medailler; ingen af de 7 Concurrerende er tilkjendt Medaille. Derimod har Architecten Hr. Møller erholdt den store Guldmedaille og Billedhuggeren Hr. Kolberg den mindre.
Lolland-Falsters Stifts-Tidende, 1839-10-04
En Karl fra Korsør, som havde været i Kjøbenhavn med Soldater til den forestaaende Mønstring, geraadede ved Ringsted i Uenighed med en Bonde, Christen Jørgensen fra Slagelse-Egnen, fordi denne havde taget en Fragt fra ham. Karlen kjørte i Forveien, og da Christen Jørgensen, om Aftenen kom til Ringsted, opstod et Slagsmaal, imellem ham og Karlen, hvortil denne efter Forlydende gav Anledning. Da Christen Jørgensen slog fra sig med et Sædebrædt blev Karlen saa ilde tilredt, at han døde tre Timer efter. Christen Jørgensen blev strax arresteret. (Slagelse Avis.)
Lolland-Falsters Stifts-Tidende, 1839-10-04
Schiervad Hovedgaard med underliggende Bøndergods, under Stamhuset Benzon, er solgt underhaanden til Hr. Kammerjunker og Stænderdeputeret Chr. Benzon paa Christiansdal for 71,200 Rbd. r. S., og Steensmark Hovedgaard med underliggende Gods, under samme Stamhuus, er ligeledes solgt underhaanden til Hr. Stænderdeputeret, Proprietair La Cour for 60,000 Rbd. r. S., hvilke tvende Bud paa Fannerupgaard, Ørbekgaard og Debilhede ere approberede af Cancelliet. Foruden den forlængst færdige Buste af Holberg har Thorvaldsen i hans Attelier paa Nyse udarbeidet Modellen til et Basrelief, der er fuldført i disse Dage og som skal anbringes under Portalen paa Frue Kirke. Endvidere beskjæftiger han sig med Modellen til hans egen Portrait Statue, bestemt til hans Museum, hvilken endnu i nogen Tid vil sysselsætte ham. (Dagen.)
Lolland-Falsters Stifts-Tidende, 1839-10-04
Gjødwads Afreise omtales i Aalborg Avis saaledes: "Jens Finsteen Gjødwad har nu tiltraadt den Udenlandsreise, som han seer sig istand til at foretage ved Understøttelse af Mænd, der høre til samme politiske Troesbekjendelse som han, der med Glæde havde seet ham som mandig Kæmper for den gode Sag og nu, da Sygdom, Processer og andre Sorger truede med at gjøre en Ende paa hans Liv, redebont vare komne ham imøde Han agter at reise over Havre eller Dunquerque til Paris.
Lolland-Falsters Stifts-Tidende, 1839-10-04
I Anledning af en fra Generalkrigscommissaren i Danmark derom indkommen Forespørgsel, har Cancelliet under 17de August svaret, at man antager, at de Begunstigelser med Hensyn til Udskrivningen, der i Lovgivningen ere tilstaaede de Huusmænd, som drive et vist Qvantum Jord med egen Plov og egne Heste - hvilket allerede er antaget ogsaa at gjælde og egne Stude –, ogsaa maae komme de Huusmænd tilgode, der istedetfor Heste eller Stude bruge Køer til Ploven.
Lolland-Falsters Stifts-Tidende, 1839-10-04
Fra flere Egne i Jylland, især fra den østlige Kant, omtales den styrtende Regn, som voldsom og vedholdende faldt i Løbet af forrige Uge og som har virket meget skadeligt paa det endnu ikke bjergede Korn. Ogsaa paa anden Maade har det forvoldt Skade.
Lolland-Falsters Stifts-Tidende, 1839-10-04
Efter Aalb. Av. ere de forrige Conradsenske Godser, Nørlund og Thorstedlund, som til Enkekassen vare udlagte, solgte for 168,000 Rbd. til Bygholms Eier, Hr. Schytte pr. Commission af Supperintendenten i Strassburg. Det vilde være glædeligt, om Rygtet stadfæstes, at den nye Eier vil lade fortsætte det af Conradsen anlagte Glas værk.
Lolland-Falsters Stifts-Tidende, 1839-10-04
Den 26de f. M. jordedes paa Holmens Kirkegaard Danmarks hidtilværende ældste Digter, Conferentsraad P. H. Frimann, fød den 19de Novbr. 1752, altsaa død i det 87 Aar. Hans begeistrede: Hornelen er vel, tilligemed det romantiske Digt: Axel Thordsen og Skjøn Valborg, de berømteste blandt hans Poesier, der forresten alle bære Præget af udmærkede digteriske Gaver.
Lolland-Falsters Stifts-Tidende, 1839-10-04
Jfølge allerhøieste Resolution af 23de August d. A. have Politi= og Toldbetjente, saavelsom Bonde fogder og de, hvem ligesom dem til Politiet henhørende Forretninger ere overdragne, Krav paa de i Frd. af 24de Octbr. 1837 (om Bissekram-Handel) § 14 ommeldte Pengesummer, naar de have anholdt Bissekræmmere, eller ved Angivelse have bevirket deres Anholdelse og Afstraffelse.
Lolland-Falsters Stifts-Tidende, 1839-10-04
Fra Wandsbeck modsiges nu den i flere offentlige Blade anførte Paastand, at Regjeringen havde taget 1,000 Specier for den meddeelte Tilladelse til at holde Spillebank under Væddeløbene sammesteds. Afgiften er tilflydt Rendekassen, som igjen har afgivet 10 Procent deraf, eller 20 Louisd'orer, til Stedets Fattigkasse. (Hus. Ugebl.)
Lolland-Falsters Stifts-Tidende, 1839-10-04
Efter Vib. Av. var det der i Torsdags afholdte Marked temmelig godt besøgt og hvad Qvæg handelen angaaer, var denne ret levende, skjøndt Priserne vare høie. For gode Stude betalte man 80 a 90 Rbd. Parret og for ringere 60 til 70 Rbd. Af gode Køer vare ikke mange paa Markedet, de betaltes med 30 Rbd. og derover.
Lolland-Falsters Stifts-Tidende, 1839-10-04
Blandet. En lille Marktyv, som forleden blev greben i Nærheden af Aix, maatte bøde frygteligt for sin Forseelse. Den grusomme Besidder lod ham nemlig fastbinde paa et saadant Sted, at han derved blev udsat for Angrebet af en Bisværm, af hvis Stik han døde. Umennesket, som beredte ham denne forsmædelige Død, sidder fængslet.
Lolland-Falsters Stifts-Tidende, 1839-10-04
J Neapel havde en Hyrekudsk den Ulykke at kjøre over Toledogaden, netop i det Øieblik, da Kongen, som kjørte selv, kom i Gaden. Fiacrens trætte Øg vare ikke hurtige nok, og Kongen maatte omtrent i 5 Minuter holde paa den brede Gade. Det kostede følgende Straf: fire Maaneders Fængsel for Kudsken - Vognen skulde brændes - Hest og Rudera af Vognen (Jernbeslaget) sælges til de Fattiges Bedste. Auto da Feen fuldbyrdedes i Granili=Gaarden i Nærværelse af flere tusinde nysgjerrige Tilskuere.
Lolland-Falsters Stifts-Tidende, 1839-10-04
Handelsefterretninger. Kjøbenhavn den 30 September. Efterretningerne fra England og Hamborg i de sidste Postdage have foranlediget meget Spørgsmaal i vort Marked for grad. Byg, god Hvede og Havre. - Rug er ogsaa stegen noget, men er ikke saa begjært som de andre Kornarter. Der har været adskillige Ordrer, men næsten ingen Partier vare opgivne til Salg fra Provindserne, da det endnu er for tidligt til at kunne erholde de forskjellige Kornarter af den ny Høst i Partier. - Vi kunne notere følgende Pirser: Hvede smuk gammel 8 1/2 1/2 Rd., dito ringe dito 6-7 Rd., dito ny, paa Levering, 125127 Pd. god svær Vare, 8 Rd. Rug, gammel 4 Rd. 1640 s. dito ny, samme Priis, gode Varer. rad. Byg, 110 Pd., paa Levering, 4 Rd. Havre, gammel Vare mangler, Prisen er omtrent 3 Rd. 32 s. Raps stille; ingen Omsætning. – Christiania den 25de September.
Lolland-Falsters Stifts-Tidende, 1839-10-04
De Danske og Holstenere, som nu ere her, have betinget for Stettiner Rug 16 Ort, gammel dansk dito 15 Ort, ny dito dito 14 Ort 6 s.; gammelt rad. Byg 12 Ort, nyt rad. dito 12 Ort 12 s.; Grad, østersøisk Byg 2 Spd. 18 s., danske dito 2 Spd., 12 s.; hvide Erter 1317 Ort; hele Gryn 5 5 1/2 Spd., halve dito 44 1/2 Spd., alt pr. Tde. Ved Tallotteriets 1492 Trækning i Kjøbenhavn udkom: Reisende fra den 25de Septbr. til den 2den October 1839. Fra Gaabense til Vordingborg. Med Pakkeposten: Jomfru Homann, Mad. Grum; Discipel Bruun; Mad. Blicher; Hr. Malling; Etatsraad Rothe. Med Personposten: Hr. Bendix; Frøkenerne Mynster og Walmoden. Med Dagvognen: Lysestøber Lassen; Madam Ahlmaun med Datter; Hr. Bøschel; Jomfru Falsen; Spekhøker Petersen; Student Schou. Udenfor Posterne: Hr. Grum; Consul Hage; Hr. Puggaard; Skipper Nissen, Pastor Dreyer med Familie; Oeconom Thiel; Godsmægler Matzen. Fra Vordingborg til Gaabense. Udenfor Posterne: Procurator Aagaard; Dhrr. Bierring, Langsted og Livenroth; Capt. Lieutn. Leth, Kjøbmand Pedersen; Greve Reventlow; Kammerherre Rosenørn=Lehn, Pastor Kroyer; Mad. Møller og Datter. Med Personposten: Student Jessen; Byeskr. Øst. Med Dagvognen: Dhrr. Hee, Heidenheim, Mackeprang, Jespersen, Bitz, Thomsen og Bisch; Fru Rasmussen, med 2 Døttre, Jomfruerne Madsen og Clausen; Mad. Fogh. med Søn og Datter; Dhrr. Mackeprang og Jensen. Med Pakkeposten: Cand. theol. Prytz; Dhrr. Carlsen og Anker. Med Dampskibet Frederik den 6te afgik den 29de September fra Falster til Kjøbenhavn: Admiralinde Rothe med 2 Døttre, Mad. Nørager og Johansen; Jomfruerne Christensen og Paludan; Stud. Ziemer.
Lolland-Falsters Stifts-Tidende, 1839-10-04
Til Communal-Bestyrelserne i Lollands-Falsters Stifts Kjøbstæder.
Lolland-Falsters Stifts-Tidende, 1839-10-04
Gudstjeneste. Paa førstkommende Søndag begynder Gudstjenesten i Nykjøbing Kirke Kl. 1.
Lolland-Falsters Stifts-Tidende, 1839-10-04
Bekjendtgjørelser.
Lolland-Falsters Stifts-Tidende, 1839-10-04
Subscription. Lollands-Falsters Stiftstidende til førstkommende October Qvartal modtages paa samtlig kongl. Postcontoirer samt hos Udgiveren. Betalingen for dette Blad, som udgaaer 3de Gange ugentlig, hver Søndag, Tirsdag og Fredag, er – forsaavidt det forsendes med Posterne, for Abonnenterne i Stiftet 1 Rbd. 4 s. Sølv, og for Abonnenterne udenfor Stiftet 1 Rbd. 2 s. Sølv qvartaliter. Af Götsches Læsebog, Almueskolerne i Danmark, udgivet ved Understøttelse af Fyens Stifts litteraire Selskab, er 4de Oplag udkommen, som indeholder: I. Fortællinger. II. Om det menneskelige Legeme III. Om den menneskelige Sjæll. IV. Noget om Naturlæren. V. Om Himmellegemerne og Tidens Jnddeling. VI. Om Jordkloden i Særdeleshed. VII. Om Luften eller Dunstkredsen. VIII. Naturhistorie. IX. Om det borgerlige Selskab. X. Noget om Menneskeslægtens Historie, især med Hensen til den christelig Religion. XI. Nogle vigtige Opfindelser til Menneskenes Nytte. XII. Beskrivelse over Danmark og tilhørende Lande. XIII. Danmarks Historie. I Tidsskrift for Almueskolevæsenet 2 Aarg. 3 Hefte, findes adskillige Skolebøger anmeldte, og deriblandt Gøtziches, hvorom det iblandt Andet hedder: "Bogen er en meget brugbar Læsebog for øverste Klasse i Almueskolerne, idet den gjør Barnet bekjendt med saamange almeennyttige Gjenstande, jo endog i nederste Klasse er den sikkert at foretrække for Wil les Læsebog, da den indeholder flere letfattelige Stykker, som egne sig til cursorisk Læsning med Begyndere i Reenlæsning og for de Skoler, der endnu savne hensigtsmæssige Læsebøger, vil jeg fortrinligen anbefale Gøtzsches." For at bidrage til at Bogen, der er 256 Sider stor Octav, trykt paa godt stærkt valset Papir, kan anskaffes selv i mindre formuende Skoler, er Prisen paa samme 3 Mk. pr. Exempl. i Mat. og 4 Mk. indb. Bestillinger modtages paa samtlige Boglader i Danmark og i Odense hos Forlæggeren, S. Hempel.
Lolland-Falsters Stifts-Tidende, 1839-10-04
Chocolade, udarbeidet til den fuldkomneste Fiinhed i P. Chr. Deichmanns Fabrications-Handels Damp-Chocolade=Fabrik Elisabethsminde ved Kjøbenhavn erholdes til Fabrikpriserne, 36 s. a 1 Rbd. 32. s. pr. Pd., hos P. H. Berg i Nykjøbing. Agent, Consul L. J. Ben H. Dorph i Saxkjøbing. zon i Stubbekjøbing. S. M. Roepstorff i Nak. L. Wilcken i Mariboe. J. H. Heidenheim i Nysted. Pohler i Rødbye. J. Gottschalck i Stege. H. P. Ditzel i Vordingborg. J. L. Hald i Præstøe. Ligesom Fabricatet med fuld Føie kan anbefales som fortrinligt, saaledes er der ogsaa sørget for dets smagfulde Udstyring 656 Rbd. 19 s. af Nykiøbing Kiøbstads Overformynderies Midler kan mod anordningsmæssig Sikkerhed erholdes tillaans. Nykiøbing den 28de Septbr. 1839. J. Sidenus.
Lolland-Falsters Stifts-Tidende, 1839-10-04
Auctioner. Mandagen den 21de October, 4de og 18de November d. A. hver Dags Middag Klokken 12, bliver, efter Skifterettens Begjering, paa mit Contoir, afholdet 3de Auctioner, over den, afdøde Professor Thomas Trojels Stervboe tilhørende Jordlod No. 11., paa Nyekiøbings Mark, tæt ved Byen, omtrent 3 Tønderland, som er anlagt til en smagfuld Lysthauge, og er beplantet med en Mængde tildeels kostbare Frugttræer og Buskvexter. J Haugen er et grundmuret Drivhuus paa 3 Fag og flere smukke Lysthuse, m. m. Til Jordlodden hører en liden Søelod. Conditionerne ere til Eftersyn paa mit Contoir. Hvilket herved bekiendtgjøres paa den ved Placaten af 22 April 1817 foreskrevne Maade, til Underretning for Panthaverne og andre Vedkommende. Nyekiøbing paa Falster den 27de September 1839. Møller.
Lolland-Falsters Stifts-Tidende, 1839-10-04
Efter Skifterettens Begjæring bliver afholdet 3de Auctioner over Spekhøker og Roersbetient Christian Hansen Mogensens Opbudsboes Gaard No. 11, a, i Frisegaden Nyekiøbing: Fredagene den 25de October, 8de og 22de November førstkommende om Formiddagen Kl. 10. Eiendommen, bestaaer af et Forhuus, 7 Fag, 1 Etage, og et Baghuus 6 Fag, Muur og Bindingsværk med Tegltag, med tilhørende Grund og Hauge. De 2de første Auctioner afholdes paa mit Contoir og 3die Auction i Gaarden selv. Conditionerne ere til Eftersyn paa mit Contoir. Hvilket herved bekiendtgiøres paa den ved Placaten af 22de April 1817 foreskrevne Maade, til Underretning for Panthaverne og andre Vedkommende. Nyekiøbing paa Falster, den 27de September 1839. Møller.
Lolland-Falsters Stifts-Tidende, 1839-10-04
Faare- og Heste Auction. Løverdagen den 12te October førstkommende Kl. 11 Formiddag afholdes offentlig Auction paa Hovedgaarden Pederstrup, hvorved agtes bortsolgt omtrent 150 Stkr. GimmerVæder= og Bedelam forædlede ved ægte dischley Vædere, samt 25 Stkr. gl. Faar, alt med Credit for vederhæftige Kjøbere til førstkommende 11 December. Ligeledes vil samme Dag blive stillet til Auction nogle gode Føllehopper og halvblods Hoppeplagge, og da Hensigten dermed fornemmelig er at bidrage til Hesteavlens Forbedring, saa vil Kjøberne, under Betingelser, blive tilstaaet en betydelig længere Credit og fri Bedækning ved de paa Pederstrup værende Fuldblodshingste i visse Aar. Pederstrup d. 28 Septbr. 1839. P. C. Lytzen.
Lolland-Falsters Stifts-Tidende, 1839-10-04
Mandagen den 14de October førstkommende, Formiddag Kl. 11, bliver paa denne Byes Raadstue ved offentlig Auction bortsolgt en Deel gode og smukke Mahogni=Meubler, bestaaende af Speile, Komoder, et Chatol med Opsats, Spilleborde, en Divan, et Divansbord, Pjedestaler, nogle udmærket gode Sengeklæder, en Deel Kobberplader, et lidet Destileer=Apparat, en Dampkjedel med Tilbehør, nogle Støbekar, en russisk Messing Theemaskine m.m. Nykjøbing den 21de September 1839. Møller. Redigeret, forlagt og udgivet af C. F. Tidemand, Procurator. Trykt i W. Laubs Officin i Nykjøbing.
Lolland-Falsters Stifts-Tidende, 1839-10-06
Lollands, Falsters Tidende. Stifts en No 116.
Lolland-Falsters Stifts-Tidende, 1839-10-06
Søndagen den 6 October.
Lolland-Falsters Stifts-Tidende, 1839-10-06
Udenlandske Nyheder. England. Hr. T. R. Macaulay er virkelig bleven udnævnt til Secretair for Krigsministeriet med Sæde og Stemme i Cabinettet, og Lord Seymour og Hr. Clay udnævnte til Secretairer i det ostindiske Amt, tillige venter man hver Dag at see Grev Clarendon betroet et vigtigt Embede. Torierne, der harme sig over disse Udnævnelser, søge ikke alene at frakiende de Udnævnte enhver Dyghed, men bestræbe sig endog for at trække Religionen ind med i disse Anliggender, i det de nemlig paastaae, at Macaulay er Hovedet for de engelske Dissenter. Da, som bekjendt, nylig 2 Katholiker have faaet Sæde i Ministeriet, saa er det at formode, at disse Udnævnelser ville opvække endeel Misfornøielse, endskjøndt man ikke kan nægte, at de Udnævnte, alle ere Mænd, hvis Dygtighed er anerkjendt. O'Connell, der endnu stedse understøtter det melbournske Ministerium, har foraarsaget dette endeel Bekymring ved i et Svar paa en ham tilstillet Adresse, bestemt at udtale sig for en Ophævelse af den legislative Forening mellem England og Jrland. Skjøndt dette Svar udmærket sig ved en hos O'Connell sjælden Rolighed, benytter dog Torierne det for at vise Englænderne, at Ministrene aldeles ere afhængige af O'Connell, hvilket naturligviis ikke bidrager til at gjøre dem populaire. Efterretningerne fra Canada begynde nu endelig at lyde gunstigere, og Roligheden synes der fuldkommen at være gjenoprettet. Med China vedbliver England derimod at have Uenighed, og alle derværende Englændere ere opfordrede til at forlade Landet. Af Opium skal den chinesiske Regjering alene have confiskeret for over 3 Mill. Pd. St.
Lolland-Falsters Stifts-Tidende, 1839-10-06
Frankrig. Foruden den nylig skete Udnævnelse blandt Justits- og Administrations-Embedsmændene mener man og med det Første vil skee en betydelig Pairs-Udnævnelse. Hensigten med alt dette skal ene være at bestyrke det bekjendte moleske Parti og muligen trække flere af Oppositionspartiet over paa Regjeringens Side. Jfølge Efterretning fra Provindserne ere nu de Uroligheder, som opstode i Anledning af Kornudførselen aldeles standsede. Hertugen af Decates Reise til Madrid er vel endnu ikke officielt bekjendtgjort, men omtales som nær forestaaende. Hvad Hensigten med denne Reise skal være, er ligeledes en Hemmelighed, dog troer man, at Hertugen baade skal udvirke gunstige Betingelser for Prætendenten, og tillige indlede Underhandlingerne om en Formæling mellem den unge Dronning Jsabella og en af Ludvig Philips Sønner, enten Hertugen af Nemours eller Hertugen af Anmale. J Anledning af den sidste Hensigt med Reisen indeholde Bladene vidtløftige Betragtninger over Værdien af slige politiske Familieforbindelser, og Resultatet af disse Betragtninger er, at de undertiden have stiftet Nytte, men at Familieforhold ofte ere blevne tilsidesatte naar de kom i Strid med politiske Øiemed, og at det i det Hele maa ansees gavnligt for et Land at dets Regent kun har faae Familieforbindelser. Uagtet Armeen i Africa er meget svækket ved Sygdomme, øves den dog daglig for at kunne blive præsenteret for Hertugen af Orleans, derimod mener man, at der aldeles ikke kan være Tale om for Øieblikket at foretage nogen militairisk Operation, uagtet Beyen, af Tunis meget skal frygte for en saadan og derfor søger at sætte sig i Forsvarstilstand. Prætendenten Don Carlos er nu ankommen til Bourges. Han skal være meget nedslaaet, og da han er aldeles blottet for Penge, underholdes han paa den franske Regjerings Bekostning.
Lolland-Falsters Stifts-Tidende, 1839-10-06
Schweitz. Den nye Regjering i Zürich er nu anerkjendt af Majoriteten af Stænderne, men endeel af dem vedblive dog endnu stedse deres Protest, og man frygter fremdeles for fornyede Uroligheder, da der i flere Cantoner hersker megen Gjæring. Saaledes skal navnlig i Canton Walis Spændingen være meget stor.
Lolland-Falsters Stifts-Tidende, 1839-10-06
Spanien. Her begynder det atter at blive fattigt paa Begivenheder. Cortesforsamlingen har vel begyndt at discutere over Regjeringens Forslag, om at anerkjende de baskiske Provindsers fueros, men til noget Resultat er man dog ikke kommen, og efter Rimelighed vil der endnu hengaae længere 27de Tid førend noget saadant Resultat opnaaes, Krigsministeren har derimod foreslaaet Forsamlingen at man skulde belønne Esparteros Bedrifter ved at give ham en betydelig Deel Jordegodser, hvilket Forslag er bleven henviist til en Comittee. ForTiden er Espartero beskjæftiget med at ordne Anliggenderne i de insurgerte Provindser og fordrive de tilbageblevne faa Carlister, og naar dette Hverv er fuldført, hvilket man haaber snart vil skee, skal det være hans Hensigt at marschere mod Cabrera, der tilligemed Greven af Espana have udstædt nogle Proclamationer hvori de bestemt have erklæret at ville forsvare Prætendentens Sag til det Yderste. Jmidlertid skulle deres Undergivne ikke være Prætendentens Sag saa meget hengivne og navnligen skal der i Grev Espanas Hær herske megen Misfornøielse, hvorfor man troer, at de Fleste ville forlade ham saasnart en gunstig Leilighed frembyder sig.
Lolland-Falsters Stifts-Tidende, 1839-10-06
Tydskland. De religiøse Anliggender synes nu ganske at være traadte i Baggrunden, og om de tvende afsatte Erkebiskopper af Cøln og Gesen hører man nu næsten aldeles Jntet, og der er saaledes Grund til at antage, at disse Anliggender forblive uafgjorte indtil enten Døden gjør en Ende paa dem, eller andre politiske Forviklinger atter skaffe dem nogen Betydning. - J Hannover er ligeledes alt roligt og vil vel forblive det indtil Stænderne blive sammekaldte, for at raadslaae om det nye Forfatnings-Udkast.
Lolland-Falsters Stifts-Tidende, 1839-10-06
Tyrkiet. Den lethargie, hvori Tyrkiet i længere Tid har været hensunken, og hvoraf enkelte af den afdøde Sultans Foranstaltninger for en kort Tid vakte det, er nu atter indtraadt, og er end hele Europas Opmærksomhed henvendt paa Forholdene der, saa er der dog ingen Grund til at antage, at Tyrkiet selv vil spille nogen væsentlig Rolle i det Drama, som man frygter snart vil blive opført der. De egentlige handlende Personer i dette Drama ere derimod de europæiske Magters Diplomater, og da disse ikke ere, eller ret kunne blive enige om de Roller, enhver skal antage, saa gaaer Tiden hen med Underhandlinger og Jntet Væsentligt foretages. Det Middel, man tidligere anvendte under saadanne Omstændigheder, nemlig at begynde Krig, frygtes lige meget af alle Partier, og man lader sig derfor nøie med at udruste sig. At denne Tilstand skulde endnu kunne vedvare længere, er der ingen Grund til at antage, og alle Efterretninger fra Constantinopel, stemme derfor overeens i, at det snart maa komme til Explosion, og det saa meget mere, som begge Hoved magterne, nemlig Rusland og Mehemed Alt ere lige paastaaelige i deres Fordringer: hiint i alene at ville være Tyrkiets Beskytter, og denne i at ville have Arveretten i Ægypten og Syrien. Tillige paastaaer man, at Rusland underhaanden skal opmuntre Jbrahim Pascha til at rykke frem, for derved at faae Leilighed til at handle, da det indseer, at det kun taber i Jndflydelse ved disse mange Underhandlinger. Fra en anden Side paastaaes, at Admiral Stopford skal have erholdt Ordre til at forcere Dardanellerne, og skeer dette, kan Krigen mellem England og Rusland ansees erklæret. At Rusland venter noget saadant, synes og at fremgaae af de store Rustninger, der endnu foretages i det sydlige Rusland.